Märten Kuusk

Märten Kuusk (sündinud 5. aprillil 1996 Tallinnas) on Eesti jalgpallur, kes mängib keskkaitsjana Poola kõrgliiga klubis GKS Katowice.

Klubikarjäär
Oma jalgpalliteekonda alustas Kuusk klubis Tallinna FC Kotkas, sealt siirdus ta edasi Nõmme Kaljusse, kus ta mängis alguses noortevõistkonnas ning duubelmeeskonnas. Debüüdi esindusmeeskonnas tegi ta 1. oktoobril 2014, kui sai karikamängus FC Kuressaare vastu platsil olla ühe minuti. Järgmist võimalust esindusmeeskonnas tuli Kuusel oodata pea aasta aega, 29. septembril 2015 sekkus ta samuti vahetusest karikamängu (sellel korral Narva JK Transi vastu) 89. minutil ning tegi kaasa kogu lisaaja.

Alates 2. märtsist kuni 30. juunini 2016 oli ta laenul Rakvere JK Tarvases ning käis väljakul kuueteistkümnest liigamängust neljateistkümnes. Selle perioodi jooksul ei võitnud Tarvas mitte ühtegi liigamängu, ainus viik mängiti Tartu JK Tammekaga (kusjuures lõi Kuusk 2:2 viigiga lõppenud kohtumises oma ainsad väravad Tarvase eest).

Kaljusse naasnult jätkas ta mängimist duubelmeeskonnas kuni hooaja eelviimase mänguni 29. oktoobril 2016, kui ta sai Nõmme Kalju esindusmeeskonnas kirja oma esimese liigamängu. Tammekat võideti 0:1 ning Kuusk tegi poolkaitsjana kaasa kogu kohtumise.

Jaanuaris 2017 siirdus Kuusk mängima Tallinna Flora ridadesse. Debüüdi tegi ta 26. veebruaril, kui superkarikafinaalis kaotati FC Infonetile 5:0. Samal hooajal aitas ta oma uue koduklubi Premium liiga võiduni, käies platsil 16 korda (kokku mängiti 36 mängu), andes ühe väravasöödu ning lüües ühe värava.

Tema leping Floraga kestis 2021. aasta lõpuni.

Újpest FC
2022. aasta jaanuaris sõlmis ta kolme ja poole aasta pikkuse lepingu Ungari kõrgliiga klubiga Újpest."Märten Kuusk sõlmis 20-kordse Ungari meistriga pika lepingu". sport.err.ee. 25.1.2022. Vaadatud 31.1.2022

Tallinna FC Flora (laenul)
2023. aasta veebruaris liitus ta Premium liiga klubiga Tallinna FC Floraga poole aastase laenulepingu alusel.https://sport.delfi.ee/artikkel/120141118/marten-kuusk-naaseb-laenulepingu-alusel-fc-florasse delfi.ee, 9. veebruar 2023Ametlik: Märten Kuusk naasis Ungarist FC Florasse soccernet.ee, 9. veebruar 2023

Koondisekarjäär
Noortekoondised
Aastatel 2011–2016 mängis ta Eesti noortekoondistes 45 mängu ning lõi 2 väravat.

A-koondis
Alates 2018. aastast on ta korduvalt teeninud kutse A-koondisse, debüüdi tegi ta 15. jaanuaril 2019, kui tegi kaasa Kataris toimunud 0:0 viigiga lõppenud sõpruskohtumises Islandiga kõik 90 minutit.

Karjääri statistika
Klubi
Uuendatud seisuga 18. märts 2023
+ Mängud ja väravad klubi eest, liigas ja muudel võistlustelKlubiHooaegLiigaKarikasEesti karikas, Magyar KupaEuroopaMuuEesti Superkarikas, Esiliiga üleminekumängudKokkuLiigaMängeVäravaidMängeVäravaidMängeVäravaidMängeVäravaidMängeVäravaidNõmme JK Kalju II/Nõmme Kalju FC II/Nõmme Kalju FC U212012II liiga ida/põhi15020–001702013Esiliiga B22100–002212014Esiliiga16400–001642015Esiliiga26200–002622016Esiliiga12200–1Esiliiga üleminekumängud0132Kokku919200010949Nõmme Kalju FC2014Premium liiga00100000102015Premium liiga00100000102016Premium liiga1000000010Kokku1020000030Rakvere JK Tarvas (laenul)2016Premium liiga13200–00132Tallinna FC Flora U212017Esiliiga6000–00602018Esiliiga3000–0030Kokku9000000090Tallinna FC Flora2017Premium liiga161212Kõik mängud UEFA Euroopa Liigas01Superkarikas02122018Premium liiga1714200102232019Premium liiga3242040003842020Premium liiga2663041 mäng UEFA Meistrite Liigas ja 3 mängu UEFA Euroopa Liigas0103462021Premium liiga28142134 mäng UEFA Meistrite Liigas, 2 mängu UEFA Euroopa Liigas ja 7 mängu UEFA Euroopa Konverentsiliiga010463Kokku119131552304011817Újpest FC2021/22Nemzeti Bajnokság70200000302022/23Nemzeti Bajnokság5000001050Kokku130200000150Tallinna FC Flora (laenul)2023Premium liiga2000001030Karjäär kokku248242152306029829

Koondis
Uuendatud seisuga 18. märts 2023
Eesti rahvuskoondisAastaMängeVäravaid2019202020402021202022110202350Kokku220

Saavutused
Klubi
Nõmme JK Kalju II
Esiliiga B: 2013

Nõmme Kalju FC
Eesti karikas: 2015

Tallinna FC Flora
Premium liiga: 2017, 2019, 2020
Eesti karikas: 2020
Eesti Superkarikas: 2020, 2021

Vaata ka
Eesti jalgpallikoondislaste loend

Viited

Välislingid

FC Flora profiil
Transfermarkti profiil

Kategooria:Eesti jalgpallurid
Kategooria:Eesti jalgpallikoondislased
Kategooria:Nõmme Kalju FC jalgpallurid
Kategooria:Rakvere JK Tarva jalgpallurid
Kategooria:Tallinna FC Flora jalgpallurid
Kategooria:Meistriliiga mängijad
Kategooria:Sündinud 1996